SaaS Help Desk » Cloud Help Desk
See also: simple cloud ticket system
Last updated: 8/28/2019 more SaaS Help Desk whitepapers Nuus | Die Afrikaanse opinieplatform
Tag Archives: Nuus	29 Januarie 2015	BREKEND: Gyseling by Nederlandse nuusuitsaaier NOS [met beelde!]
Fotomonage van die aanhouding (Foto: NOS/YouTube)
In Nederland is ‘n gewapende man die studio’s van die nasionale nuus-uitsaaier NOS in Hilversum binnegedring. Dit het hy kort voor agt uur gedoen, op die oomblik dat die aand se nasionale nuus sou begin. Na minder as ‘n sekonde uitsaai, het die omroep oorgeskakel na die storingsein. Ek het op daardie oomblik vir die televisie gesit en gewag op die nuus, wat nie gekom het nie.
Die dader, ‘n 19-jarige gewapende man, het met ‘n bewaker op die redaksie gekom en hy het sendtyd geëis. Sy wapen was ‘n pistool met demper.
Toe die gewapende man binnegekom het, het hy ‘n brief vir die redaksie gegee, waarin hy dreig hy gaan verskillende doele opblaas in Nederland as sy eise nie ingewillig word nie. Hy wou in die NOS Journaal, wat regstreeks uitgesaai word, dinge sê.
Brief van die gewapende man. (Foto: De Telegraaf/NOS)
Hy is daarna na ‘n leë studio gelei, terwyl hy na die uitsaaistudio wou. Ondertussen het talle redaksielede die polisie se noodnommer gebel en het die polisie, gesien die gebeurtenisse by die Franse weekblad Charlie Hebdo, die laagste noodsituasie-toestand uitgeroep. Toe het dit in die leë studio gebeur:
‘n Tegnikus het die mikrofoon van die gewapende man aangesit, die kamera aangesit en die noodsaaklike verbinding met die regiekamer tot stand gebring. Die gewapende man en die tegnikus het so bietjie gepraat. Ondertussen het die ander redaksielede die gebou verlaat en het die polisie die gebou binnegekom. So paar minute later het die polisie die aksie beëindig:
Dit was nie sommer ‘n nuusredaksie van enige uitsaaier nie. Die NOS is die onafhanklike stigting wat die nuus op die Nederlandse staatstelevisie uitsaai. En die staatstelevisie se belangrikste oomblik is die NOS Journaal van 20:00 uur. En juis dit was die gewapende man se doelwit. Miljoene mense, gemiddeld tussen 2 en 5 miljoen mense kyk dié nuusprogram daagliks. Verseker as die nuus voor top programme soos Wie is de Mol (op Donderdag, 2 miljoen kykers) of Boer Zoekt Vrouw (op Sondag, 5 miljoen kykers) uitgesaai word.
Hoewel die gyseling na 10 minute verby was, het die probleme pas begin. Omdat die NOS die land se nooduitsaaier is, is dit darem baie goed beveilig. Dit is die bes beveiligde redaksie in die land. En juis omdat die gebou so goed beveilig is, is in dieselfde gebou ook die regiekamers vir die televisiekanale van die staatstelevisie. Dus toe die gebou ontruim moes word, het die Nederland se drie nasionale TV-kanale een-vir-een begin uitval.
En die kommersiële TV-stasie RTL4, wat ook oor ‘n belangrike nuusredaksie beskik, het geweier om ‘n nooduitsending te begin uitsaai, omdat die kanaal se top sepie, Goede Tijden, Slechte Tijden (daagliks 2 miljoen kykers) nie wou onderbreek nie.
Pas vanaf 20:50 kon die uitsendings weer hervat word, vanaf buite die regiegebou. Die regstreekse program Foto De Jong, wat eintlik om 20:30 op NPO2 sou begin, het eers om 20:50 begin, toe daar weer regie oor die kanale was. Eweneens het die NOS ‘n paar minute later ‘n noodprogram begin uitsaai op NPO1, vanuit die parlementêre studio in Den Haag.
Ondertussen is die program Nieuwsuur, ook van die NOS, op NPO2 (om 22:00 uur) geskrap en word daar die hele aand ‘n noodnuusprogram van die NOS op NPO1 uitgesaai. Dit gebeur dus nie vanuit Hilversum nie, maar uit Den Haag.
Ondertussen het baie mense op Twitter gegrap of dit ‘n aksie van die ‘Mol’ was. Die Mol is die persoon in die TV-program Wie is de Mol, wat om 20:30 uur op NPO1 sou begin. Die ‘Mol’ moet span-speletjies in die program ontwrig sonder homself te verraai. En laat nou net een van die NOS se aanbieders hierdie seisoen ‘n kandidaat in Wie is de Mol wees…
Wat een molstreek dit, @rikvdwestelaken. #widm #journaal http://t.co/jJGvFZ2AYB— Tim Schaap (@timmieschaap) January 29, 2015
Posted in Misdaad,Nuus	Tagged Boer Zoekt Vrouw,Den Haag,Gyseling,Hilversum,Media,Nederland,Nederlandse Omroep Stichting,NOS,NPO1,NPO2,Nuus,RTL4,Wie is de Mol	Lewer kommentaar
23 Augustus 2014	Nader die einde van die Afrikaanse koerante?!
Die webwerwe van die meeste Afrikaanse koerante word gesluit. Die webwerwe van Beeld, Die Burger, Volksblad en Rapport word op 1 Oktober saamgebring in een betaalde webwerf, Netwerk24.
Dit beteken dat net Die Son se mobiele webwerf en Republikein se webwerf bly bestaan as gratis aanlyn Afrikaanse koerantwebwerwe. Dit is nog onduidelik wat daar gebeur met Nuusflitse, voorheen Nuus24.
Die berig kom skaars ‘n jaar nadat Beeld, Volksblad en Die Burger se nuwe betaalde webwerwe aanlyn gegaan is. Laasjaar is Nuus24 geïntegreer in die webwerwe om so ‘n konstante nuusvloei te skep.
Die berig dat dié koerantwebwerwe nou gesluit word, beteken dat die “nuwe” stelsel nie gewerk het nie. Media24, die eienaar van die koerante, het ‘n fout gemaak. En nou probeer hy dit regstel.
Maar weer gaan hy misluk. En die redes hoekom is steeds dieselfde…
Die mees gehoorde kritiek is dat Media24 te min voeling het met die wense en standpunte van sy lesers het. By die veranderings in die medialandskap wat betref die Media24-koerante is dit baie duidelik sigbaar: sonder konsultasie word oor sake besluit. Waar die betaalmuur op die koerantwebwerwe gelate geaksepteer is, het Media24 se planne om Volksblad se verspreidingsgebied te verklein ten gunste van Beeld groot weerstand opgeroep. AfriForum moes publieke druk gebruik om dit te keer.
Dit is duidelik dat Media24 geen lesers- of gebruikersklankgroep het nie. En as dit al bestaan, is dit seker magteloos.
Tweedens roep die stigting van Netwerk24 weer dieselfde vrae op. Waar kom die besluit vandaan? Wat is die redes om die koerante se webwerwe te sluit? Weer bly Media24 stil. Baie stil. En stil bly is die grootste fout in hierdie eeu van kommunikasie en gedeelde inligting.
‘n Derde fout is die merkname. Netwerk24 is ‘n nuwe handelsmerk, sonder enige aansien, beeld en krag. Nuus24 was maar seker die sterkste aanlyn Afrikaanse handelsmerk, totdat dit deur Nuusflitse vervang is. Nuusflitse was aansienlik swakker, aangesien dit geen eie tuiste gehad het, behalwe op Facebook, waar dit die blad van Nuus24 oorgevat het.
Dat die handelsmerke Beeld, Die Burger, Volksblad en Rapport aanlyn verdwyn, is ‘n slegte ding vanuit sakeperspektief. Van die handelsmerke is meer as 100 jaar oud en generasies het daarmee groot geword. Kyk hoeveel mense sê nog TV1 vir SABC1 of Afrikaanse Diens vir Radio Sonder Grense. Baie baie. Om ‘n handelsmerk te vestig is een van die moeilikste stappe in die sakelandskap. Buitendien gaan die koerante se naam nie skielik Netwerk24 wees nie. Dit maak dit net moeiliker om die handelsmerk te vestig. Dit is die vraag om ‘n mens nog die verband tussen die aanlyn handelsmerk Netwerk24 gaan sien en die ‘aflyn’ koerante.
Die stigting van Netwerk24 bevestig net hoe diep die vier koerante saamwerk. En Afrikaanssprekendes wil nie een mening hoor nie, hulle wil debat tussen verskillende menings sien. En om so’n volwasse te kan voer, het die Afrikaanse medialandskap meer diversiteit nodig, eerder as eendersheid.
Die stigting van Netwerk24 lyk nie ‘n oplossing te wees vir die huidige krisis by Media24 se Afrikaanse koerante. Ek dink dit gaan net vererger.
En Maroela Media lag.
Posted in Ekonomie,Nuus	Tagged Afrikaans,Beeld,Die Burger,Koerant,Maroela Media,Media24,Netwerk24,Nuus,Nuus24,Nuusflitse,Radio Sonder Grense,Rapport,SABC1,Volksblad	4 Kommentaar
5 Augustus 2014	Maroela Media aanlyn belangriker as Afrikaanse koerante
Posted in Nuus	Tagged Beeld,Dagblad,Die Burger,Die Son,Koerant,Maroela Media,Nuus,Nuus24,Rapport,Republikein,Volksblad,Webwerf	1 Kommentaar
27 Junie 2014	Redakteursnota: SAUK-besluit kan swartste dag vir Afrikaans nóg veroorsaak
Die SAUK se hoofkwartiere in die Uitsaaisentrum in Johannesburg (Foto: Mike Powell / Wikimedia Commons)
Ongeveer ‘n miljoen Afrikaanssprekendes sal die toegang tot televisieprogramme in hul taal verloor weens die besluit van die Suid-Afrikaanse Uitsaaikorporasie (SAUK) om die meeste Afrikaanse programme – inklusief die Nuus om 7 – vanaf SABC 2 na SABC 3 te skuif.
Die skuif moet per 14 Julie – na die einde van die FIFA Wêreldbeker Sokker – ingaan.
Die probleem is dat SABC 3 se sein minder wyd versprei word. So word SABC 3 se sein in die Noord-Kaap deur slegs 1 uitsaaitoring (in Alexanderbaai) uitgesaai. Die ander 13 uitsaaitorings in die Noord-Kaap saai nie SABC 3 se sein uit nie.
SABC 2, wat tans die meeste Afrikaanse programme uitsaai, word deur alle uitsaaitorings in die Noord-Kaap uitgesaai en het selfs ‘n beter dekking as SABC 1, wat deur 5 van die 14 uitsaaitorings uitgesaai word.
Dit beteken dat ongeveer ‘n half miljoen Afrikaanssprekendes in die Noord-Kaap die toegang tot televisie in hul taal sal verloor.
Die Wes-Kaap wat aansienlik meer Afrikaansprekendes tel as die Noord-Kaap, word ook hard getref. Die amper alle uitsaaitorings saai SABC 2 se sein uit, terwyl ongeveer 65% van die uitsaaitorings SABC 3 uitsaai. Dit beteken dat die aantal uitsaaitorings in die Wes-Kaap wat Afrikaanse programme uitsaai van 43 na 30 sal daal.
In die Oos-Kaap is die voetspoor van SABC 3 ook aansienlik kleiner. Waar 37 uitsaaitorings SABC 2 uitsaai, saai slegs 21 die sein van SABC 3 uit. En ‘n heel klompie van die torings wat nie SABC 3 uitsaai nie, staan juis in die westelike deel van die Oos-Kaap, waar Afrikaanssprekendes in die meerderheid is. So saai die uitsaaitorings in byvoorbeeld Willowmore en Burgersdorp geen SABC 3 uit nie.
In totaal sal die aantal uitsaaitorings in die Noord-, Oos- en Wes-Kaap wat Afrikaanse programme uitsaai daal van 94 na 52.
Omdat die 3,6 miljoen Afrikaanssprekendes in die gebied nie eweredig versprei is nie – danksy die bestaan van stede en dorpe, sal ‘n realistiese skatting sê dat ongeveer ‘n miljoen Afrikaanssprekendes die toegang tot televisieprogramme in hul taal sal verloor.
Wat besef moet word, dat hierdie Afrikaanssprekendes geen ander toegang tot media het nie, omdat hierdie mense dikwels te arm is om ‘n koerant te koop en geen toegang tot internet kan bekostig nie.
Dit is absoluut skokkend dat die SAUK so’n besluit neem. Dit is dalk – die transformasie van skole, universiteite en publieke ruimtes ten spyt – die swartste dag vir Afrikaans nóg.
Die redaksie van Die Afrikaanse opinieplatform vra die SAUK dringend om sy besluit te herroep.
Wysiging: Die SAUK ontken hy het besluit om sy Afrikaanse programme na SABC 3 te skuif. Die redaksie van Die Afrikaanse opinieplatform wys daarop dat die Nuus om 7 hierdie week van SABC 2 na SABC 3 sou skuif. Dit het egter nie gebeur nie, maar die program het bloot verdwyn, ten spyte van die aangekondigde skuif. Dit beteken dat ons moet wag tot 14 Julie om te sien wat die ontkenning en beloftes van die SAUK werklik werd is.
Posted in Nuus,Taal	Tagged Afrikaans,Noord-Kaap,Nuus,Oos-Kaap,SABC 2,SABC 3,SAUK,Taal,Transformasie,Wes-Kaap	Lewer kommentaar
16 Februarie 2014	Wadehel Rapport?!
Posted in Nuus	Tagged Afrikaans,Media24,Naspers,Nuus,Rapport,Sensasie,Thabo Mbeki,Waterkloof-4	2 Kommentaar
Onlangse Berigte	Teoloë moet meer doen om die publiek in te lig oor die konteks van historiese tekste
Lesersartikel: VF+ kan baat by uittrede van DA se Helen Zille
Onlangse kommentare	Frik Lotz on Lesersartikel: VF+ kan baat by uittrede van DA se Helen Zille	Hanno Visagie on Teoloë moet meer doen om die publiek in te lig oor die konteks van historiese tekste	Frik Lotz on Alle opposisiepartye behoort die Demokratiese Alliansie se voorbeeld na te volg	Vrystater on Soek vir die gemiddelde Afrikaner!	i90Christian on Soek vir die gemiddelde Afrikaner!	Volg ons!
Volg ons op Facebook!OpiniepeilingVandag se vraag: stem nou!
Stop diskriminasie!Deel jou rassistiese ervarings hier!
Argief	Kies Maand
April 2015 Maart 2015 Februarie 2015 Januarie 2015 Desember 2014 November 2014 Oktober 2014 September 2014 Augustus 2014 Julie 2014 Junie 2014 Mei 2014 April 2014 Maart 2014 Februarie 2014 Januarie 2014 Desember 2013 November 2013 Oktober 2013 September 2013 Augustus 2013 Op Tema
Oor ons	Die Afrikaanse opinieplatform is 'n nie-winsgewende platform vir mense wat lief is om hul mening te gee. Ons debatteer oor verskillende opinies en ook jy kan saamskryf! Jy kan kommentaar gee of jou eie artikel op die webwerf laai.
VF+	Volg die laatste nuus van Suid-AfrikaAfrikaanse treffers 1992: Meer as woorde – Francois en Elizabeth FourieGedagte vir die dag: Die krag van God in jouEn die DA se nuwe leier van die Wes-Kaap is…Soektog na kleuter wat by kinderpartytjie verdwynTwee wat glo steel in Jeppestown doodgeskiet	Volg die laaste nuus van NamibiëAn error has occurred; the feed is probably down. Try again later.	Blog at WordPress.com.
Follow “Die Afrikaanse opinieplatform”